Стоичков показва Златната топка в Пловдив
от Екип на Марица 06.12.2018 | 17:33 25 прегледа 0
Легендата на българския футбол Христо Стоичков ще покаже на пловдивчани Златната топка, която спечели през 1994 година. Градът ни е част от турнето му по представяне на автобиографичната му книга „Историята“. Докато раздава автографи, оригиналният трофей ще бъде до Камата и феновете ще имат възможност да се снимат с него. За пръв път Христо ще покаже наградата си от паметната за българския футбол 1994 година пред хиляди свои фенове.
Визитата на Стоичков в родния му град Пловдив е насрочена за 13 декември, четвъртък, от 17.30 часа в хотел „Тримонциум“. Обиколката му стартира ден по-рано в София в 16.30 часа в зала 6 на НДК. След Пловдив Камата ще представи книгата си и Златната топка в Ямбол в зала „Диана“ на 15-ти (събота), в Бургас в хотел „Приморец“ на 16-ти (неделя) и във Варна в Гранд МОЛ на 18-ти (вторник). На пазара вече е вторият тираж от 20 хиляди копия от „Историята“ на най-популярния българин. Първото издание се изчерпа рекордно за България – само за седмица в средата на ноември./Марица
686 четения